2016 NoordKaap en Namibia keuringstoer
Die 2016 Noord Kaap en Namibia Keuringstoer skop af Laat Sondag middag by dr. Johann Fourie op Tosca op sy Belvedere plaas. Daar was net genoeg lig oor om een van die Black Fox kudde bulle deur te kyk voor dr. Johann verander in Sjef Johann. Ons is bederf met gebraaide galjoen wat Johann in Suidwes self gevang het vir voorgereg en rooivleis, slaai, aartappel gereg en heerlike wyn!
Vroeg Maandag oggend keur ons bulletjies en verse op Tosca wat pragtige kondisie het vir diere wat uit een van die droogste seisoene in ons land die afgelope dekade. Vandaar wys Francois Weideman ons sy bulletjies en verse van die Bloubosput stoet naby Reivilo. Dit kon ongelukkig net ‘n vinnige stop wees omdat ons op daardie stadium nog die grens wou oop gevang het. Daar was darem genoeg tyd gewees om ‘n goeie voorbeeld van ‘n dubbel bespierde bulletjie te sien.
Tyd en afstand verplig ons om duskant die grens in Upington te oornag voor ons vroeg dinsdag oggend oor die grens is na Gerrit Maritz net anderkant Aroab. In Namibia het Gerrit ons op eg Namibiese gasvryheid onthaal. In twee dae se tyd is die hele kudde deurgewerk en die een of twee diere aan die onderste punt uitgewys. Keurders het gehelp diere tussen die duine haal, jong diere gekeur saam met twee mane van Feedmaster wat vir Gerhard se veldbul toets kom gewigte neem het. Hulle het sommer gebly vir keuring, aangesien een van hulle, Louwrens, ‘n Namibiese interras beoordeelaar is. Ons ras doen goed in Namibie en met Gerhard wat die ras hand en tand bemark begin die belangstelling optel. Waarlik van die top diere in die ras gesien, en dit ander kant die grens.
2016 NoordKaap en Namibia keuringstoer Verslag - J van der Merwe (1.66 MB)
2016 NoordKaap en Namibia keuringstoer Verslag - M Esterhuizen (1.62 MB)